महिला तहसीलदाराला पेटवून दिलं: नेमकं त्या कार्यालयात काय घडलं?\nవిజయారెడ్డి

सरकारी ऑफिसमध्ये पेटलेल्या अवस्थेत मदतीसाठी हाका देणारी व्यक्ती दुसरीतिसरी कुणी नसून आपल्या MRO मॅडम आहेत, हे कळायला कर्मचाऱ्यांना काही मिनिटं लागली. कारण जे घडलं ते अचानक घडलं आणि खूपच धक्कादायक होतं.

तेलंगणाच्या रंगरेड्डी जिल्ह्यातील अब्दुल्लापूरमेट विभागाच्या तहसीलदार विजया रेड्डी या सोमवारी (4 नोव्हेंबर) त्यांच्या चेंबरमध्ये बसल्या होत्या. दुपारी दीडच्या सुमारास के. सुरेश नावाची व्यक्ती त्यांच्या चेंबरमध्ये घुसली.

त्यानं स्वतःबरोबर विजया यांच्या अंगावर पेट्रोल ओतून त्यांना पेटवून दिलं. आगीचा डोंब उसळताच सुरेश चेंबरबाहेर पळाला. विजया रेड्डीसुद्धा मदतीची याचना करत बाहेर धावल्या.

आग विझवण्यासाठी कर्मचारी धावपळ करत होते. त्यांच्या अंगावर ब्लँकेट टाकण्यात आलं. आग विझवली. त्या श्वास घ्यायचा प्रयत्न करत होत्या. मदतीसाठी याचना करत रडत होत्या. पण अत्यंत गंभीर स्वरूपात भाजल्यामुळे त्यांनी जागीच प्राण सोडले, अशी माहिती प्रत्यक्षदर्शीनी दिली आहे. 

तहसील कार्यालय

त्यांना वाचवायला धावलेले विजया यांचे कर्मचारी चंद्रिया आणि चालक गुरुनाथम या आगीत चांगलेच होरपळले. त्यांना हयातनगर येथील एका हॉस्पिटलमध्ये नेण्यात आलं. उपचारादरम्यान गुरुनाथम यांचाही मृत्यू झाला.

सुरेश साठ टक्के भाजलेल्या अवस्थेत रस्त्यावर फिरत होता. पोलिसांनी घटनास्थळी तातडीनं धाव घेतली आणि सुरेशला अटक केली. त्याला सध्या उपचारांसाठी रुग्णालयात ठेवण्यात आले आहे, अशी माहिती राचकोंडाचे पोलीस आयुक्त महेश भागवत यांनी दिली. 

सुरेशनं एकट्यानं हे कृत्य केलं की त्याला यामध्ये कुणाची साथ होती याचाही पोलीस तपास करत असल्याचं आयुक्तांनी सांगितलं. आपल्या ऑफिसमध्ये नेमकं काय घडलं ते अद्याप लोकांना उमजलेलं नाही. लोक अजूनही धक्क्यातून सावरले नाहीयेत. 

कोण होत्या विजया रेड्डी?

मृत तहसीलदाराचं पूर्ण नाव पुट्टा विजया रेड्डी असं होतं. त्यांचे पती सुभाष रेड्डी हे पदवी महाविद्यालयात प्राध्यापक आहेत. त्यांना एक मुलगा आणि एक मुलगी अशी दोन अपत्य आहेत.

विजया रेड्डी मूळच्या नालगोंडा जिल्ह्यातील मुनीक्कोडू मंडलम कलवालपल्ली गावच्या होत्या. त्या पेशानं शिक्षिका होत्या. त्यांनी 2009 मध्ये गट-2 मधून सरकारी नोकरीला सुरुवात केली होती. तहसीलदार पदावर त्या गेल्या तीन वर्षांपासून कार्यरत होत्या. 

के सुरेश आहे कोण?

सुरेश

सुरेश रंगरेड्डी जिल्ह्यातल्या गोरेल्ली गावचे...\n\ntl;dr:
पेट घेतलेली एक व्यक्ती मंडल रेव्हेन्यू ऑफिसच्या (MRO) दारातच कोसळली. मदतीसाठी याचना करणारा तो देह काही क्षणातच जमिनीवर निपचित पडला. आगीची तीव्रता इतकी होती, की अगदी काही वेळातच त्या आर्त किंकाळ्या हवेत विरून गेल्या.